
Αρ. Φύλλου 245 


20 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στη θέση Παραλία Αστεριού (με¬ 
ταξύ Έλους - Σχοινιά Αστεριού) επαρχίας Επιδαύ- 

ρου Λιμηράς Ν. Λακωνίας. 1 

Κήρυξη αναδασωτέας έκτασης συνολικού εμβαδού 
594τετρ. μέτρων στη θέση «Καταλαγαριανή Κεφά¬ 
λα» περιφέρειας Δήμου Αρχανών Ν. Ηρακλείου.... 2 


ΑΠΟΦΑΣΕΙ Σ 

Αριθ. 1028139/2428/Β 0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Παραλία Αστεριού (μεταξύ Έ¬ 
λους - Σχοινιά Αστεριού) επαρχίας Επιδαύρου Λιμη- 
ράς Ν. Λακωνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
τ.Α'), όπως τροποποιήθηκε και ισχύει. 

2. -Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. - Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λπ. (ΦΕΚ 90 τ.Α'), όπως τρο¬ 
ποποιήθηκε συμπληρώθηκε και ισχύει. 

4. - Τις διατάξεις του άρθρου 14 του Ν. 2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις (ΦΕΚ 90 τ.Α'), με 
το οποίο καταργήθηκαν οι θέσεις των Περιφερειακών Δι¬ 
ευθυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. - Τις διατάξεις των παρ. 2 και 6 του άρθρου 1 Ν. 
2503/97 Διοίκηση Οργάνωση, Στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ 107 τ.Α'), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 


μονάδα της Περιφέρειας ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

6. - Το αριθ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. - Την υπ’ αρ. 1107147/1239/0006Α/4.10.96 (ΦΕΚ 922/ 
τ. Β'/7.10.96) κοινή απόφαση του Πρωθυπουργού και Υ¬ 
πουργού Οικονομικών «περί ανάθεσης αρμοδιοτήτωντου 
Υπουργού Οικονομικών στους Υφυπουργούς». 

8. - Την αριθ. 1087903/1481/0006Α/ΠΟΛ 1233/28.8.97 
απόφαση του Υπουργού Οικονομικών «περί μεταβίβασης 
αρμοδιοτήτων του Υπουργού Οικονομικών στους Προϊ¬ 
σταμένους των Περιφερειακών Υπηρεσιών του Υπ. Οικο¬ 
νομικών πλην Γ.Λ.Κ. και Γ.Χ.Κ.». 

9. - Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

10. -Την από 10.3.98 έκθεση της κατά το άρθρο ΙΟΟτου 
Π.Δ. 284/88 αρμόδιας Επιτροπής καθορισμού των ορίων 
του αιγιαλού και παραλίας για τον καθορισμό ορίων αι- 
γιαλού & δημιουργία ζώνης παραλίας στη θέση παραλία 
Αστεριού (μεταξύ Έλους-Σχοινιά Αστεριού) της Επαρ¬ 
χίας Επιδαύρου Λιμηράς Ν. Λακωνίας. 

11 - Το από έτος 27.2.1995 τοπογραφικό και υψομετρι¬ 
κό διάγραμμα κλίμακας 1:1000 αποτελούμενο από δύο (2) 
πινακίδες που συντάχθηκε από τον Τοπογράφο Μηχανικό 
Βασίλη Παπατζημόπουλο και θεώρησε στις 17.3.95 ο Α. 
Σωφρονάς Προϊστάμενος Γραφ. Τοπ/κής Καλαμάτας. 

12.- Το με αριθ. πρωτ. Φ. 544.5/194/99 Αρ. Σχ. 338/ 
8.3.1999 έγγραφο του ΓΕΝ με το οποίο συμφωνεί με τα 
καθορισθέντα απάτην Επιτροπή όρια, αποφασίζουμε: 

Επικυρώνουμε την από 10.3.98 Έκθεση της κατά το άρ¬ 
θρο 100 του Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση παραλία Αστεριού (μεταξύ Έλους-Σχοινιά Α¬ 
στεριού) της επαρχίας Επιδαύρου Λιμηράς Ν. Λακωνίας 
καθώς επίσης και το από έτος 1995 σχετικό με την χάρα¬ 
ξη τοπογραφικό υψομετρικό διάγραμμα κλίμακας 1:1000 

σε δύο (2) πινακίδες που συντάχθηκε από τον Τοπογράφο 
Μηχανικό Βασίλη Παπατζημόπουλο και θεώρησε στις 
17.3.95 ο Α. Σωφρονάς Προϊστάμενος Γ ραφ. Τοπ/κής Κα¬ 
λαμάτας όπως ορίζουν οι διατάξεις του άρθρου 20 του Ν. 
719/77. 

Στο τοπογραφικό διάγραμμα καθορίσθηκε από την αρ¬ 
μόδια Επιτροπή όπως πιο πάνω αναφέρεται η οριογραμ- 
μή του αιγιαλού με κόκκινη συνεχόμενη πολυγωνική 
γραμμή και με στοιχεία 1 έως το 15 της οποίας οι κορυφές 
εξασφαλίζονται με συντεταγμένες του Κρατικού δικτύου. 

Την οριογραμμή της παραλίας με κίτρινη συνεχόμενη 
πολυγωνική γραμμή και με στοιχεία Τέως 15'της οποίας 
οι κορυφές εξασφαλίζονται με συντεταγμένες του Κρατι¬ 
κού δικτύου. 

Το πλάτος της παραλίας καθορίζεται σταθερό στα 30 
μέτρα. 

Την οριογραμμή του παλαιού αιγιαλού με μπλε συνεχή 
πολυγωνική γραμμή και με στοιχεία 1", 2", 3", 4", 5", 6", 7", 
8", 9" 15 της οποίας οι κορυφές εξασφαλίζονται με συ¬ 
ντεταγμένες του Κρατικού δικτύου. 

Η παρούσα απόφαση μαζί με την έκθεση και το διά¬ 
γραμμα της Επιτροπής να δημοσιευθούν στην Εφημερί¬ 
δα της Κυβερνήσεως. 

Αθήνα, 30 Μαρτίου 2000 

Με εντολή Υπουργού 
Ο Γ ενικός Διευθυντής 
ΧΑΡΗΣ ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ αρ. 100 Π.Δ. 284/88 

Για τον καθορισμό των ορίων αιγιαλού - παραλίας παλαι¬ 
ού αιγιαλού στη θέση παραλία Αστεριού (μεταξύ 
Έλους - Σχονιά Αστεριού). 

Σήμερα την 10.3.1998 οι υπογεγραμμένοι: 

1) Βλαχάκος Κων/νος, Πρ/νος Κτηματικής Υπηρεσίας. 

2) Περδικογιάννη Ευφροσύνη, αγρ. τοπογράφος 
μηχ/κός Κτηματ. Υπηρ. 

3) Παναγάκος Δημήτριος, Λιμενάρχης Γυθείου. 
αποτελούντες την επιτροπή καθορισμού των ορίων του 

αιγιαλού δυνάμει του αρ. 100 Π.Δ. 284/88, στη θέση πα¬ 
ραλία Αστεριού (μεταξύ Έλους - Σχοινιά Αστεριού) και 
Λαβόντες υπόψη: 

1) Το αριθ. 248/20.3.1995 έγγραφο του Γραφ. Τοπ/κής 
Καλαμάτας. 

2) Το τοπ/κό διάγραμμα με κλίμακα 1:1000 που συντά¬ 
χθηκε την 27.2.1995 από τον Βασ. Παπατζιμόπουλο και 
θεωρήθηκε από τον Α. Σωφρονά προϊσ/νο Γ ραφ. Τοπ/κής 
Καλαμάτας την 17.3.1995. 

3) Το αριθ. 38335/21.10.1967 απόφαση Νομάρχη Λακω¬ 
νίας. 

4) Το αριθ. 10067/23.11.1967 έγγραφο της Δ/νσης Γε¬ 
ωργίας Ν. Λακωνίας. 

5) Το αρ. Φ 544.5/567/94/31.8.94 έγγραφο του ΓΕΝ. 

6) Το αρ. Φ 544.5/582/95 οχ. 1174/29.9.95 έγγραφο του 

ΓΕΝ. 

7) Το αριθ. 544.5/160/96 Σχ. 335/13.3.96 έγγραφο του 
ΓΕΝ, που αφορούσε παρατηρήσεις σε σχέση με την 


οριοθέτηση του παλαιού αιγιαλού και τη φερόμενη ιδιο¬ 
κτησία Μαυρομιχάλη Τ. 328 του κτηματολογικού πίνακα 
Υπ. Γεωργίας, εκθέτουμε τα κάτωθι: 

Η φερόμενη ιδιοκτησία Τ. 328 του κτημ/κού πίνακα Υ¬ 
πουργείου Γεωργίας προερχόμενη από κατάτμηση της 
αρχικής ιδιοκτησίας Καστανάκου, δυνάμει του υπ’ αριθ. 
7762/1897 συμβολαίου, αποτελεί τμήμα εντός των αδια¬ 
σάλευτων ορίων των περιγραφομένων στο αρχικό συμ¬ 
βόλαιο 7762/1897 και ειδικά του νότιου οροσήμου θά¬ 
λασσα και του ανατολικού, όπως μνημονεύεται «Λίμνην ι¬ 
χθυοτροφείου, χάνδακα και ναού οι Ταξιάρχαι». 

Ακολούθησε η αλληλουχία τίτλων, δυνάμει των αριθ. 
7763/1897, 6488/1904, 4797 συμβολαίων και του αριθ. 
25362/1946 συμβολαίου διανομής, όπως αναφέρονται 
και στο από 10.8.1997 υπόμνημα Αλεξανδρακείου Κληρο¬ 
δοτήματος έγινε εφαρμογή επί των διαγραμάτων της ι¬ 
διοκτησίας Τ. Μαυρομιχάλη και του Αλεξανδρακείου Ι¬ 
δρύματος, όπως εμφανίζεται η έκταση στο από 
12.11.1945 τοπ/κό διάγραμμα του μηχ. Ιωάν. Χρηστίδη. 

Ελήφθη υπόψη το σκεπτικό των αριθ. 38335/1967 από- 
αση Νομάρχη Λακωνίας, αριθ. 250769/1997 εγγρ. Υπ. Γε¬ 
ωργίας και του αριθ. 330/20.5.1997 Τοπογραφικής Καλα¬ 
μάτας εγγράφων. 

8) Τις διατάξεις του Α. Ν. 2344/40, όπως τροποποιήθηκε, 
ως και την προς τούτων σχετική Δ/κή Νομολογία. 

9) Την έκτης επιτόπιου μεταβάσεως σχηματισθείσα α¬ 
ντίληψη, περίτου πλάτουςτης βρέχόμενης ζώνης της ξη¬ 
ρός και λοιπών συναφών στοιχείων ήτοι: 

α) Περιγραφή της μορφολογίας της περιοχής (πεδινή, 
περίπου κλίσης εδάφους, βλάστηση, ύπαρξη παλαιού αι- 
γιαλού κ.λπ.). 

β) Κατάσταση θαλάσσιου χώρου (βάθος, ανάπτυγμα 
πελάγους). 

γ) Κατάσταση ακτής αμμώδης. 

δ) Παλίρροια και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων, ύψος κύματος), 

αποφασίζει: 

Α. Καθορίζει επί του ως άνω τοπ/κού διαγ/τος: Την ο- 
ριογραμμή του αιγιαλού δι’ ερυθρός πολυγωνικής γραμ¬ 
μής: 1,2, 3, 4, 5, 6, 7, 8, 9, 10, 11, 12, 13, 14, 15 σύμφωνα 
με την από 31.10.1995 έκθεση της Επιτροπής. 

Β. Την οριογραμμή της παραλίας δια συνεχούς κίτρινης 
πολυγωνικής γραμμής: 1', 2', 3', 4', 5', 6', 7', 8', 9', ΙΟ', 11', 
12', 13', 14', 15'της οποίας οι κορυφές εξασφαλίζονται δια 
παραλλήλου μεταθέσεως της ερυθρός πολυγωνικής 
γραμμής του αιγιαλού κατά 30 μέτρα, σύμφωνα με την α¬ 
πό 31.10.1995 έκθεση της Επιτροπής. 

Γ. Την οριογραμμή του παλαιού αιγιαλού υπό στοιχεία: 
1", 2", 3", 4", 5", 6", 7", 8", 9", 15. 

Επί του αιγιαλού υπάρχουν παραπήγματα (καλύβες). 

Οι υπογράφοντες 

1) ΒΛΑΧΑΚΟΣ ΚΩΝΣΤΑΝΤΙΝΟΣ 
Βαθμός Α'Δ.Ε. Φορ/κών 

2) ΠΕΡΔΙΚΟΓΙΑΝΝΗ ΕΥΦΡΟΣΥΝΗ 
Τοπογράφος Μηχανικός 

3) ΠΑΝΑΓΑΚΟΣ ΔΗΜΗΤΡΙΟΣ 
Πλωτάρχης Λ.Σ. 

Αριθ. 707 (2) 

Κήρυξη αναδασωτέας έκτασης συνολικού εμβαδού 594 
τετρ. μέτρων στη θέση «Καταλαγαριανή Κεφάλα» πε¬ 
ριφέρειας Δήμου Αρχανών Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Το Ν. 2503/1997 «Διοίκηση οργάνωση στελέχωση της 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (Φ.Ε.Κ. 107 /τ.Α'/30.5.1997). 

2) Τις διατάξεις του άρθρου του 117 παρ. 3 του Συντάγ¬ 
ματος. 

3) Τις διατάξεις του Ν. 3200/55 «Περί Διοικητικής Απο¬ 
κέντρωσης» «όπωςτροποποιήθηκαν και συμπληρώθηκαν 
μεταγενέστερα με το Ν.Δ. 532/1970». 

4) Τις διατάξεις του Ν. 998/79 «Περί προστασίας των δα¬ 
σών και δασικών εν γένει εκτάσεων της χώρας» (ΦΕΚ 
289/1979/τ. Α') και ειδικότερα του άρθρου 38 παρ. 1 σε 
συνδυασμό με το άρθρο 41 παρ. 1. 

5) Τις διαταγές του Υπουργείου Γεωργίας : 

α) 204809/761/24.2.1978, β) 210851/1228/12.4.1978, γ) 
222899/2424/10.7.1978, δ) 173235/2090/3.7.1979, ε) 
160417/1180/8.7.1980, ζ) 182447/3049/24.9.1980, η) 
178936/4496/20.11.1981. θ) 154659/24.5.1982. 

6) Το άρθρο 12 Ν. 2040/1992 «Ρύθμιση θεμάτων αρμο¬ 
διότητας του Υπουργείου Γ εωργίας και Νομικών προσώ¬ 
πων εποπτείας του και άλλες διατάξεις» (ΦΕΚ 70/τ.Α'/ 
23.4.1992). 

7) Την αριθμ. 145/1.3.2000 εισήγηση της Δ/νσης Δασών 
Ηρακλείου για κήρυξη ως αναδασωτέας της εκτάσεως 
που αναφέρεται στο θέμα, της οποίας η βλάστηση κατα¬ 
στράφηκε από αποψίλωση, με σκοπό την προστασία, τη 
διατήρηση του δασικού χαρακτήρα της ώστε να αποκλει¬ 
σθεί η διάθεση αυτής για άλλο προορισμό και την επανα¬ 


φορά με φυσική ή τεχνητή αναγέννηση της δασικής βλα- 
στήσεως στην προ της αλλοιώσεως κατάσταση. 

8) Την αριθμ. 5972/3.8.1998 απόφαση μας «Ορισμός ει¬ 
σηγητών και μεταβίβαση εξουσίας υπογραφής «Με Εντο¬ 
λή Γ ενικού Γ ραμματέα» αποφάσεων, εγγράφων και άλ¬ 
λων πράξεων στον Γενικό Δ/ντή, στους Προϊσταμένους 
Διευθύνσεων και Προϊσταμένους Τμημάτων και Γρα¬ 
φείων των υπηρεσιών της Περιφέρειας», αποφασίζουμε: 

Κηρύσσουμε αναδασωτέα με σκοπό την διατήρηση του 
δασικού χαρακτήρα της και την επαναφορά της δασικής 
βλάστησης στην προ της πυρκαγιάς κατάσταση με φυσι¬ 
κή αναγέννηση, την δημόσια δασική έκταση συνολικού 
εμβαδού πεντακοσίων ενενήντα τεσσάρων τετραγ. Μέ¬ 
τρων που βρίσκεται στη θέση «Καταλαγαριανή Κεφάλα» 
περιφέρειας Δήμου Αρχανών και προσδιορίζεται από τα 
στοιχεία Α, Β, Γ, Δ, Ε, Ζ, Α, και Η, Θ, I, Κ, Λ, Η στο με ημε¬ 
ρομηνία 22.2.2000 συνημμένο τοπογραφικό του Δασονό¬ 
μου Δασονομείου Ηρακλείου Γεωργίου Μελισσουργάκη 
το οποίο έχει θεωρηθεί από το Δ/ντή Δασών Ηρακλείου. Η 
έκταση έχει όρια: 

ΤΜΗΜΑ I ΤΜΗΜΑ II 


Ανατολικά: Δασική έκταση. Επαρχιακός δρόμος 

Δυτικά: Ομοίως καθ’ άνω. Δασική έκταση 

Βόρεια: Δασική έκταση. Δασική έκταση 

Νότια: Επαρχιακός δρόμος. Επαρχιακός δρόμος, 

όπως και στο συνημμένο διάγραμμα φαίνεται το οποίο 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 1 Μαρτίου 2000 


Με εντολή Γ ενικού Γ ραμματέα Περιφέρειας 
Η Γενική Διευθύντρια Περιφέρειας 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

